### Beslutning

Godkendt.

Afbud: Nanna Knudsen

### Sagsfremstilling

## Resume og sagens baggrund

[adresse] har en løbende samdriftsaftale, indeholdende en økonomiaftale med de seks kommuner: Holbæk, Kalundborg, [adresse], Ringsted, Slagelse og Sorø. Den nuværende økonomiaftale udløber den 31. december 2024.
Forslag til ny økonomiaftale (2025-2028) indgik i budgetforhandlingerne for 2025 - fire kommuner (Slagelse, Holbæk, Ringsted og [adresse]) tilsluttede sig den nye aftale fra 2025.
Kalundborg og Sorø Kommuner har derimod valgt ikke at deltage i aftalen for perioden 2025-2028. Derfor anmoder Museum Vestsjælland om en etårig forlængelse af den nuværende økonomiaftale for 2025.

## Indstillinger

Direktøren indstiller, at der indgås en etårig aftale for 2025 baseret på den eksisterende økonomiaftale (2024-vilkår).

## Behandling

Kultur- og Fritidsudvalget, Økonomiudvalget, Kommunalbestyrelsen.

## Sagsfremstilling

[adresse] er et statsanerkendt, kulturhistorisk museum beliggende i Midt- og [adresse]. Museet arbejder med forhistorie, middelalder, renæssance og nyere tid samt med kunst, der har betydning for forståelsen af den lokale kulturhistorie. Museet driver 11 afdelinger, herunder Kalundborg Museum, og er ansvarlig for indsatser som Katrine Skov.

[adresse] har en løbende samdriftsaftale med de seks kommuner; Kalundborg, Holbæk, [adresse], Sorø, Slagelse og Ringsted, hvor museet varetager kulturhistoriske opgaver. Aftalen omfatter en økonomisk ordning, hvor kommunens tilskud er fastlagt. Den nuværende økonomiaftale udløber den 31. december 2024.

Museets bestyrelse og ledelse har udarbejdet forslag til en ny økonomiaftale, der indebærer en forhøjelse af kommunernes driftstilskud. Kalundborg Kommune og Sorø Kommune har valgt ikke at tilslutte sig aftalen.
På den baggrund anmoder Museum Vestsjælland Kalundborg Kommune om en forlængelse af den eksisterende økonomiaftale for 2025. Museet planlægger samtidig at fremsende forslag til genforhandling af aftalen i løbet af første kvartal 2025.

*Hovedpunkter i den nye økonomiaftale*

1. Forhøjelse af driftstilskud
   * Driftstilskuddet øges for at styrke bemandingen ved lovpligtige arkæologiske opgaver.
   * Forhøjelsen indfases gradvist over 4 år og fordeles efter befolkningstal.
2. Fordeling af midler
   * Det samlede kommunale tilskud i 2024 var 18.173.602 kr.
   * Forhøjelsen fordeles på de tilsluttede kommuner og øremærkes til reducering af sagsbehandlingstid for arkæologiske opgaver.
3. Specifik anvendelse af midler
   * Midlerne fra forhøjelsen skal primært gå til arkæologi og nyere tids planarbejde.
4. Kalundborg og Sorø
   * Indgår en etårig aftale baseret på den eksisterende økonomiaftale (2024-vilkår)
   * Museet vil forhandle med de to kommuner i 2025 for at opnå tilslutning fra 2026.

Museet skal årligt fremsende budget og revideret regnskab til kommunerne. Tilskud reguleres efter KL’s pris- og lønfremskrivning (PL-regulering) og betales i fire rater.

Aftalen understøttes af bilag, der uddyber: Beregningsmodeller for tilskud, fordelingsnøgler mellem kommunerne og detaljer om samdriftsaftalen mv.

## Økonomiske konsekvenser

Finansieres inden for Kultur- og Fritidsudvalgets ramme.

### Sagens forløb

03/12/2024 Kultur- og Fritidsudvalget
Anbefales.

Afbud: Anne Jeppesen

11/12/2024 Økonomiudvalget
Anbefales.